प्रो.गौरी शंकर होर लाहोर दे ओरियंटल कालज च दाखल होए ते 1922 च संस्कृत भाशा च एम.ए. दी डिगरी प्राप्त कीती। इसदे परैंत्त 1924 च सैंट्रल ट्रनिंग कालज लाहोर थमां गै बी.टी.दी डिगरी प्राप्त कीती। ओरियंटल कालज गे प्रिसिंपल प्रो.ए.सौ.वूलनर (A.C.Woolner) इक्क विख्यात संस्कृत स्कालर हे ते ओ अपने शिश्य गौरी शंकर हुन्दी भाशा विज्ञान च रुची दिक्खियै बड़े प्रसन्न होए ते उनें गी Oxford University London च संस्कृत भाशा-विज्ञान ते शोध-कार्य दा उच्च-ज्ञान प्राप्त करने आस्तै पंजाब सरकार थमां वजीफा बी दुआया। Oxford University च मश्हूर संस्कृत विद्वान प्रो.एफ.डबल्यो. तामस (Prof.F.W.thomas) होरें गौरी श्कर होरें गी कश्मीर दे विख्यात संस्कृत कवि शिवस्वामी कृत “कपिनाभियोदयः” नामक महाकाव्य पर शोढ-कार्य करने दी प्ररेणा दित्ती। ए इक्क कठन कम्म हा। पर गौरी शंकर होरें बड़ी लगन कन्ने ए कम्म पूरा कीता। इस पुस्तक गी पंजाब युनिवरस्टी ने छपवाया। गौरी शंकर होरें Oxford थमां B.Litt दी डिगरी प्राप्त कीती।